b'\n_START_ARTICLE_\nEino Tammisto\n_START_PARAGRAPH_\nEino Samuel Tammisto, vuoteen 1906 Ekroth  (21. kes\xc3\xa4kuuta 1898 Perho \xe2\x80\x93 9. toukokuuta 1985 Helsinki) oli suomalainen professori ja maitotalousalan asiantuntija.\n_START_SECTION_\nHenkil\xc3\xb6historia\n_START_PARAGRAPH_\nEino Tammiston vanhemmat olivat rovasti Akseli Edvard Tammisto ja Anna Maria Korhonen ja puoliso vuodesta 1929 Anna Alfhild Rantanen. Tammisto tuli ylioppilaaksi 1917 ja valmistui diplomi-insin\xc3\xb6\xc3\xb6riksi 1925, tekniikan tohtoriksi h\xc3\xa4n v\xc3\xa4itteli 1935. Tammisto toimi juuston valmistuksen ja teknisen\xc3\xa4 asiantuntijana Valiolla Tampereella 1928\xe2\x80\x931930, valtion maitotalouden koelaitoksen vt. johtajana 1930\xe2\x80\x931935 ja johtajana 1935\xe2\x80\x931948. H\xc3\xa4n oli maitotaloustuotteiden tarkastuslaitoksen johtaja professorin nimikkeell\xc3\xa4 1948\xe2\x80\x931965. Maitotalouden opettajana Tammisto toimi muun ty\xc3\xb6ns\xc3\xa4 ohella 1932\xe2\x80\x931948. H\xc3\xa4nell\xc3\xa4 oli my\xc3\xb6s useita alansa kotimaisia ja kansainv\xc3\xa4lisi\xc3\xa4 luottamusteht\xc3\xa4vi\xc3\xa4.'